stanford-oval/wikipedia huggingface dataset:
เอ็ด แอสเนอร์
ประวัติ

แอสเนอร์เกิดเมื่อวันที่ 15 พฤศจิกายน พ.ศ. 2472 ที่แคนซัสซิตี รัฐมิสซูรี และเติบโตที่แคนซัสซิตี รัฐแคนซัส เขาเป็นชาวยิวอัชเคนาซิ เป็นบุตรของลิซซี่และมอริส อัสเนอร์ เขานับถือศาสนาคริสต์นิกายออร์ทอด็อกซ์ และมีชื่อในภาษาฮิบรูว่า ยิตซัค
เขาสำเร็จการศึกษาจากโรงเรียนวายันด็อตเต และคณะวารสารศาสตร์ มหาวิทยาลัยชิคาโก จากนั้นเขาไปทำงานที่โรงถลุงเหล็ก และเขาได้เริ่มต้นการเป็นนักแสดงจากละครของโทมัส เอเลียต ซึ่งเขาได้รับบทเป็นทอมัส แบ็กกิต จากนั้นเขาจึงลาออกจากมหาวิทยาลัยและได้ไปทำงานเป็นคนขับแท็กซี่ และทำงานหาเงินหลายงานจนกระทั่งเขาถูกเกณฑ์ทหารใน พ.ศ. 2494  และเขาได้ไปประจำการที่กองทัพสหรัฐ จนกระทั่ง พ.ศ. 2496 เขาได้ถูกปลดประจำการ
วงการบันเทิง

หลังจากรับราชการทหาร เขาได้ก่อตั้งเพลย์ไรท์เธียเตอร์ บริษัทด้านวงการบันเทิงของเขาที่ชิคาโก หลังจากนั้นเขาและสมาชิกในบริษัทได้ไปที่นิวยอร์กและรวมกันในฐานะ คอมแพสเพลย์เออร์ เขาได้ร่วมแสดงและมีส่วนร่วมในละครเวทีเรื่อง คอมแพส เดอะเซเคิร์นซิตี ก่อนที่เขาจะกลายมาเป็นนักแสดงละครโทรทัศน์ใน พ.ศ. 2500  โดยเริ่มแสดงละครโทรทัศน์เรื่อง สตูดิโอ วัน และเขามีผลงานแสดงเรื่อยมาจนกระทั่งมีชื่อเสียงจากบทบาท ลู แกรน ในภาพยนตร์ซีรีส์เรื่อง เดอะแมรีไทเลอร์มัวร์โชว์
ลาลับ

เขาเสียชีวิตอย่างสงบในบ้านของเขาที่ทาร์ซานา ลอสแอนเจลิส รัฐแคลิฟอร์เนีย ในวันที่ 29 สิงหาคม พ.ศ. 2564 ด้วยวัย 91 ปี
เอ็กซ์แอมแบสเซเดอส์

| เอ็กซ์แอมแบสเซเดอส์ |
| --- | --- |
เอ็กซ์แอมแบสเซเดอส์ขณะแสดงสด เมื่อเดือนธันวาคม ค.ศ. 2015
ข้อมูลพื้นฐาน
รู้จักในชื่อ: แอมแบสเซเดอส์ XA
ที่เกิด: อิธากา, รัฐนิวยอร์ก, สหรัฐอเมริกา
แนวเพลง: ออลเทอร์นาทิฟร็อก อินดี้ร็อก ป็อปร็อก อินดี้ป็อป
ช่วงปี: ค.ศ. 2009–ปัจจุบัน
ค่ายเพลง: Geffen Interscope KIDinaKORNER

สมาชิก:  แซม แฮร์ริส  เคซีย์ แฮร์ริส  แอดัม เลวิน 
อดีตสมาชิก: โนอาห์ เฟลด์ชู

เว็บไซต์: xambassadors.com
เอ็กซ์แอมแบสเซเดอส์ (อังกฤษ: X Ambassadors; บางครั้งใช้ XA) เป็นวงดนตรีป็อปร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว Ambassadors EP ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ Litost ซึ่งเพลงชื่อเดียวกันใช้ประกอบในภาพยนตร์ เดอะโฮสต์ ต้องยึดร่าง ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้
ในปี ค.ศ. 2013 เอ็กซ์แอมแบสเซเดอส์ออกอีพีชื่อ Love Songs Drug Songs และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม The Reason และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ VHS  ที่ขึ้นถึงอันดับที่ 3 ของชาร์ตบิลบอร์ดท็อปร็อกอัลบัมส์, อันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกา
ผลงาน > อัลบั้ม

VHS (ค.ศ. 2015)
Orion (ค.ศ. 2019)
The Beautiful Liar (ค.ศ. 2021)
Townie (ค.ศ. 2024)
ผลงาน > อีพี

Ambassadors (ค.ศ. 2009)
Love Songs Drug Songs (ค.ศ. 2013)
The Reason (ค.ศ. 2014)
Belong (ค.ศ. 2020)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ X Ambassadors
เว็บไซต์ทางการ
เอ็ด กีน

| เอ็ด กีน |
| --- | --- |
เกิด: เอ็ดเวิร์ด ทีโอดอร์ กีน  (Edward Theodore Gein)  27 สิงหาคม ค.ศ. 1906 ลาครอสส์ เคาน์ตี้ รัฐวิสคอนซิน
เสียชีวิต: 26 กรกฎาคม ค.ศ. 1984 (อายุ 77 ปี) สถาบันจิตเภทเมนโดด้า
สัญชาติ: อเมริกัน
ชื่ออื่น: เอ็ดดี้ กีน  (Ediie Gein) 
มีชื่อเสียงจาก: ฆาตกรฆ่าต่อเนื่องโรคจิต
เอ็ดเวิร์ด ทีโอดอร์ กีน (อังกฤษ: Edward Theodore Gein) หรือที่รู้จักกันดีในชื่อ เอ็ด กีน (Ed Gein) เป็นฆาตกรโรคจิตชาวอเมริกันที่มีชื่อเสียง
ประวัติ

เอ็ด กีน เกิดเมื่อวันที่ 27 สิงหาคม ค.ศ. 1906 ในครอบครัวเกษตรกร ที่เมืองลาครอสส์ เคาน์ตี้ รัฐวิสคอนซิน (ต่อมาครอบครัวได้ย้ายตามพ่อมาอยู่ที่หมู่บ้านเพลนฟิลด์ ในเมืองแมดิสัน) มีพ่อชื่อ จอร์จ ซึ่งติดสุราอย่างหนักและเมื่อเมาก็จะอาละวาดไล่ทุบตีคนในครอบครัว แม่ชื่อ ออกัสตา เป็นคนที่เคร่งศาสนามากเสียจนเข้มงวดไปทุกเรื่องและมักจะดุด่าด้วยเสียงดังหากมีใครทำอะไรผิดแม้เพียงเล็กน้อย เอ็ดมีพี่ชายคนหนึ่ง ชื่อ เฮนรี่ ด้วยความเป็นคนขี้อายและเป็นคนเก็บตัว เอ็ดจึงเติบโตอย่างโดดเดี่ยว โดยมีออกัสตาเป็นทั้งเพื่อนและครูอันเนื่องจากเขาออกโรงเรียนกลางคัน แล้วมาเลี้ยงดูเขาอย่างผู้หญิงเพราะเธอหวังว่าเอ็ดซึ่งเป็นลูกคนที่สองจะเป็นผู้หญิง และมักพาเขาไปดูการชำแหละซากสัตว์อยู่บ่อย ๆ โดยที่เธอมักสอนเอ็ดอยู่บ่อย ๆ ว่า ผู้หญิงทุกคนบาปหนา (ยกเว้นแม่) และเจ้าไม่สามารถมีเพื่อนได้นอกจากแม่ และการมีเพศสัมพันธ์เป็นบาปหนา ซึ่งเอ็ดเชื่อในคำสอนนี้ และมองแม่เป็นเสมือนพระเจ้าตลอดมา
จนกระทั่ง จอร์จ พ่อของเอ็ดตายเมื่ออายุยี่สิบกว่า ๆ กิจการทั้งหมดทั้งสามคนจึงเป็นผู้รับผิดชอบ ถึงแม้เอ็ดและพี่ชายจะเข้าสู่วัยหนุ่ม แต่เขาก็ยังเป็นโสดผิดจากวัยรุ่นชายทั่วไป เนื่องจากเขายังจดจำคำสั่งสอนของแม่ได้ดี
เมื่อเอ็ดอายุ 40 กิจการฟาร์มเขาเขาอยู่ช่วงวิกฤต ผลผลิตภายในฟาร์มไม่ดีทำให้ขาดทุนมากมาย ทำให้พี่ชายของเอ็ดต้องทำงานอื่นเพื่อหาเงินมาเลี้ยงครอบครัว และช่วงนี้พี่ชายเขามักปากกล้าโต้เถียงแม่เป็นประจำ แต่เอ็ดก็ยังเข้าข้างแม่ แม้เรื่องที่เถียงกันแม่เป็นฝ่ายผิดก็ตาม
จนกระทั่งในปี ค.ศ. 1944 เฮนรี่พี่ชายของเอ็ดก็เสียชีวิตจากการถูกไฟคลอกในขณะที่เกิดเพลิงไหม้ในแปลงข้าวโพด มีหลายคนเห็นพี่ชายของเอ็ดอยู่กับเอ็ดในแปลงข้าวโพดก่อนเกิดเหตุไม่นานนัก ต่อมาในภายหลังได้มีการสันนิษฐานว่า เอ็ดได้ฆ่าพี่ชายตนเอง เพื่อที่เขาจะได้อยู่กับแม่ของเขาแต่เพียงผู้เดียว
ปีถัดมา ออกัสตาล้มป่วยเป็นอัมพาตและเสียชีวิตไปอีกคนหลังจากอุบัติเหตุ
ปัญหาต่าง ๆ ทั้งเรื่องฟาร์มและปัญหาครอบครัวล้วนมีส่วนให้เอ็ดเปลี่ยนแปลงไปจนกระทั่งเขาเข้าสู่วัย 51 ปี เอ็ด กีน เป็นชายผู้ซึ่งสุภาพอ่อนโยนและสันโดษ แต่สำหรับเพื่อนบ้านแล้ว เขาดูเป็นคนน่ารังเกียจ เป็นคนผิดปกติที่มักจะแสดงกิริยากระตุ้งกระติ้งเหมือนผู้หญิง จึงไม่ค่อยมีใครสุงสิงหรือคบหาเท่าใดนัก
เมื่อปราศจากแม่ เขาก็เป็นอิสระ แต่ในขณะเดียวกันเขาก็ต้องการให้แม่กลับคืนมา เขาเริ่มสนใจร่างกายของเพศหญิงที่เขาไม่เคยเห็นมาก่อน แต่เป็นความสนใจที่แปลกประหลาด สับสน แยกไม่ออกว่ามันเป็นความต้องการทางเพศหรือความต้องการจะมีเรือนร่างของผู้หญิงกันแน่ เขาหาหนังสือที่เกี่ยวกับเรือนร่างของผู้หญิงมาอ่าน ไม่ว่าจะเป็นหนังสือเกี่ยวกับการแพทย์, สารานุกรม หรือแม้กระทั่งการทดลองของนาซีเยอรมันในสงครามโลกครั้งที่สอง ซึ่งข้อมูลเหล่านี้กระตุ้นความปรารถนาในจิตใจให้เพิ่มความรุนแรงมากขึ้นเรื่อย ๆ หลังจากนั้นเขาปิดตายห้องต่าง ๆ ในบ้านตัวเอง ยกเว้น ห้องครัวและห้องนอนที่อยู่ชั้นล่างเท่านั้น
เหยื่อฆาตกรรม

ไม่มีใครรู้ว่าแท้จริงแล้ว เอ็ด กีน สังหารเหยื่อไปแล้วกี่ราย แต่จากสืบสวนอย่างเป็นทางการของตำรวจระบุว่า เขาสังหารเหยื่อไปเพียง 2 รายเท่านั้น รายแรกเป็นผู้หญิง ชื่อ มารี โฮแกน วัย 55 ปี เมื่อปี ค.ศ. 1954 เธอเป็นหญิงหม้ายเจ้าของร้านอาหารและบาร์เล็ก ๆ ชื่อ โฮแกน ทราเวิร์น ที่หมู่บ้านไพน์ โกรฟ ไม่มีใครเห็นเหตุการณ์ว่ามีอะไรเกิดขึ้นระหว่างเธออยู่กับเอ็ดตามลำพัง จนกระทั่งมีลูกค้าคนหนึ่งเข้าไปที่นั้นก็ไม่พบคนขาย แต่เห็นเลือดกองใหญ่บนพื้นที่ประตูด้านหลังร้าน กับกระสุนปืนพกขนาด .32 ปลอกหนึ่ง และรอยเลือดปรากฏเป็นระยะ ๆ ไปจนถึงที่จอดรถและก็หายไป ซึ่งเข้าใจว่ามารีคงถูกนำไปขึ้นรถจากที่ตรงนั้น ตำรวจไม่สามารถหาตัวเธอได้แม้จะผ่านหลายปีแล้ว จนกระทั่ง เอลโม เจ้าของโรงเลื่อยให้การกับตำรวจภายหลังว่า เขาเคยคุยกับเอ็ดเรื่องการหายตัวของมารี เอ็ดตอบเขาว่าเธออยู่ที่ฟาร์มของเขานั้นแหละ ไม่ได้หายไปไหน ตอนนั้นเอลโมคิดว่าเอ็ดพูดเล่น จึงไม่ใส่ใจและถามอะไรเพิ่มเติม
เหยื่อรายต่อมา คือ เบอร์นิซ วอร์เดน หญิงหม้ายวัย 60 ปี เป็นเจ้าของร้านขายอุปกรณ์ในเมืองเพลนฟิลด์ วันเกิดเหตุเป็นคืนวันเสาร์ที่ 16 พฤศจิกายน ค.ศ. 1957 เอ็ดเข้ามาร้านในตอนที่ไม่มีคนอยู่เช่นเคย เขาใช้กระสุนขนาด .22 ที่นำมาเอง ใส่เข้าไปในปืนไรเฟิลและยิงเธอโดยไม่ทันรู้ตัว แล้วนำร่างของเธอขึ้นรถบรรทุกสำหรับส่งของแล้วขับกลับบ้านเขา
ในเวลาต่อมา แฟรงค์ ลูกชายของเบอร์นิซ กลับจากการล่าสัตว์ เขาก็พบว่าประตูร้านของแม่เขาล็อกเอาไว้ แต่มีไฟเปิดอยู่ด้านใน ซึ่งผิดปกติ เพราะเป็นเวลาที่ร้านควรปิดได้แล้ว เมื่อเปิดประตูเข้าไปข้างในก็พบเครื่องคิดเงินหายไป กับมีหยดเลือดกระจายอยู่บนพื้น แฟรงค์รีบแจ้งตำรวจทันที จากการสอบปากคำของคนในที่พื้นใกล้เคียง มีผู้พบเห็นรถส่งของของร้านแล่นผ่านไป เมื่อเวลาประมาณสามทุ่มครึ่ง
จนกระทั่งแฟรงค์และตำรวจพบหลักฐานชิ้นสำคัญ คือใบเสร็จรับเงินที่ระบุได้ว่าร้านของเขาขายของให้ใครบ้าง สิ่งที่พบ คือ ชายที่เป็นลูกค้าประจำที่ถามแฟรงค์ว่าพรุ่งนี้เช้าเขาอยู่หรือเปล่า ซึ่งชายคนนั้นก็คือ เอ็ด กีน
ต่อมา ทั้งแฟรงก์และตำรวจได้บุกเข้าไปยังบ้านของเอ็ด กีน ซึ่งมีสภาพซ่อมซ่อและน่ากลัว ซึ่งเด็ก ๆ ในละแวกนั้นเรียกขานกันว่าเป็น "บ้านผีสิง" และเมื่อเปิดเข้าไปพวกเขาก็ต้องผงะ เมื่อเจอกับกลิ่นเหม็นที่ตลบอบอวลคละคลุ้งไปทั่ว และได้พบกับซากศพและชิ้นส่วนมนุษย์จำนวนมาก มีทั้งที่แขวนห้อยอยู่และตัดเป็นชิ้น ๆ ทำคล้ายเหมือนเครื่องประดับ
เมื่อเจ้าหน้าที่ได้จับกุมเอ็ด กีน แล้ว จากปากคำที่เขาสารภาพ ว่ากันว่า ในคืนพระจันทร์เต็มดวง เขาจะสวมชุดผู้หญิงออกมาเต้นระบำท่ามกลางแสงจันทร์ โดยมีอวัยวะเพศหญิงยัดใส่ไว้ในกางเกงในของเขา
แต่เอ็ดปฏิเสธว่าตนเองไม่ได้กินเนื้อมนุษย์
แต่จากการสอบถามเพื่อนบ้าน หลายคนบอกว่าเคยได้รับเนื้อเป็นของขวัญ ซึ่งเอ็ดบอกว่าเป็นเนื้อกวางที่ล่ามาได้ทั้ง ๆ ที่เอ็ดเองบอกว่าไม่เคยเข้าป่าล่าสัตว์เลย
จากการชันสูตรพลิกศพและพิสูจน์อวัยวะทั้งหมดภายในบ้าน พบว่าจำนวนศพที่อยู่ในบ้านมีทั้งหมดถึง 50 ศพด้วยกัน และเป็นชิ้นส่วนของมนุษย์ที่ไม่เข้ากับร่างใดอีกมากมาย
ต้นแบบ

แม้จะพบศพเป็นจำนวนมากมายในบ้านของเขา แต่ตำรวจตั้งข้อหาฆ่าคนตายแค่สองศพแก่ เอ็ด กีน คือ มารี โฮแกน และ เบอร์นิซ วอร์เดน ซึ่งทั้งสองมีหน้าตาคล้าย ออกัสตา แม่ของเขา และเจ้าหน้าที่ตำรวจยังสงสัยว่าเขาอาจเป็นคนสังหารพี่ชายของตัวเองและคนงานอีกสองคนที่ทำงานที่ฟาร์ม และเด็กผู้หญิงรุ่นราวคราวเดียวสองคน แต่ก็ไม่พบหลักฐานมัดตัวเขาได้ เอ็ด กีน ถูกส่งตัวไปยังโรงพยาบาลจิตเวท ชื่อ เซ็นทรัล สเตท หลังจากแพทย์วินิจฉัยแล้ว พบว่าเขาเป็นคนผิดปกติทางจิตอย่างรุนแรง และต่อมาถูกย้ายไปรักษาตัวที่สถาบันวิจัยและดูแลคนป่วยทางจิตเมนโดด้าทั้งที่เขาก่อคดีฆาตกรรมที่โหดเหี้ยมและน่ากลัวอย่างที่ไม่มีใครทำมาก่อน แต่คำให้การของคนที่ดูแลเขากลับบอกว่า เอ็ดเป็นคนเรียบร้อย สุภาพ ไม่ก้าวร้าวกับคนอื่น แต่เขามักพูดถึงความสุขที่เขาได้ฆ่าเหยื่อบ่อย ๆ ซึ่งในระหว่างที่เขาถูกจองจำอยู่นั้น บ้านของเขาก็เกิดไฟไหม้
ต่อมาศาลได้ตัดสินคดีของเขา ซึ่งผลคือ เอ็ด ผิดจริง แต่ทำไปเพราะอาการป่วยทางจิตอย่างรุนแรงเพราะบ้า ดังนั้นเขาจึงถูกควบคุมตัวอยู่ที่เมนโดด้าจนถึงวาระสุดท้ายในชีวิตของเขาเมื่อวันที่ 26 กรกฎาคม ค.ศ. 1984 ด้วยโรคหัวใจ ด้วยวัย 77 ปี
เอ็ด กีน กลายมาเป็นบุคคลที่มีชื่อเสียงทันทีในสังคมอเมริกัน เป็นที่กล่าวขานถึงมากมายทั้งในแง่ของความน่ากลัว วิปริต และในแง่มุมของทางจิตวิทยา และได้เป็นแรงบันดาลใจให้แก่ โรเบิร์ต บล็อก นักเขียนชาวอเมริกัน นำบุคลิกของเขาไปสร้างเป็นตัวละครโรคจิตชื่อ นอร์แมน เบตส์ ในนวนิยายเรื่อง Psycho ซึ่งต่อมาได้ถูกสร้างเป็นภาพยนตร์ขาวดำในชื่อเรื่องเดียวกันเมื่อปี ค.ศ. 1960 ที่กำกับโดย อัลเฟรด ฮิตช์ค็อก ผู้กำกับชาวอังกฤษ ซึ่งประสบความสำเร็จอย่างมากและกลายมาเป็นต้นแบบของภาพยนตร์สยองขวัญในแนวเดียวกันหลายเรื่อง
ปัจจุบัน ในวัฒนธรรมร่วมสมัยของอเมริกันหลายอย่าง เอ็ด กีน ก็ถือเป็นต้นแบบ เช่น วงดนตรีในแนวไกรด์คอร์และแมธคอร์วงหนึ่งจากเมืองไซราคิว ในรัฐนิวยอร์ก ใช้ชื่อว่า เอ็ด กีน และในปี ค.ศ. 2000 ก็ได้มีการสร้างภาพยนตร์ที่เป็นชีวประวัติของเอ็ด กีน แท้ ๆ เลย ชื่อ In the Light of the Moon และเป็นต้นแบบให้กับตัวละครที่ชื่อ บัฟฟาโล่ บิลล์ ในภาพยนตร์เรื่อง The Silence of the Lambs ในปี ค.ศ. 1992
เอ็ดเวิร์ด นอร์ตัน

| เอ็ดเวิร์ด นอร์ตัน |
| --- | --- |

สารนิเทศภูมิหลัง
เกิด: 18 สิงหาคม พ.ศ. 2512 (55 ปี) เอ็ดเวิร์ด แฮรริสัน นอร์ตัน
อาชีพ: นักแสดง,ผู้กำกับ
ลูกโลกทองคำ: Best Supporting Actor - Motion Picture   1997 Primal Fear
เอ็ดเวิร์ด แฮรริสัน นอร์ตัน (อังกฤษ: Edward Harrison Norton) เกิดวันที่ 18 สิงหาคม ค.ศ. 1969 (พ.ศ. 2512) เป็นนักแสดงชาวอเมริกัน ผู้กำกับภาพยนตร์ เคยได้รับการเสนอชื่อเข้าชิงรางวัลออสการ์ 2 ครั้ง และได้รับรางวัลลูกโลกทองคำ ผลงานที่เป็นที่รู้จักเช่นเรื่อง Primal Fear, American History X และ Fight Club
ประวัติ

นอร์ตันเกิดในบอสตัน แมสสาชูเซต และโตในโคลัมเบีย แมรีแลนด์  จบการศึกษาปริญญาตรีด้านดาราศาสตร์, ประวัติศาสตร์, ภาษาญี่ปุ่น จากมหาวิทยาลัยเยล เขาเริ่มแสดงหนังในปี 1996 ได้แสดงร่วมกับ ริชาร์ด เกียร์ ใน Primal Fear ทำให้เขาได้รับการเสนอชื่อเข้าชิงรางวัลออสการ์ในฐานะนักแสดงสมทบยอดเยี่ยม ต่อมาแสดงใน เรื่อง Everybody Says I Love You ของ วู๊ดดี้ อัลเลน และ เรื่อง The People vs Larry Flynt ของ ไมโลส์ ฟอร์แมน โดยทั้งสองเรื่องออกฉายในปี 1996 และต่อมารับบทในเรื่อง American History X ซึ่งเขาโกนศีรษะเพื่อแสดงเป็นพวกสกินเฮด ถึงแม้จะมีคนพูดถึงเรื่องนี้ไม่ดีแต่เขาก็ได้รับการเสนอชื่อเข้าชิงรางวัลออสการ์เป็นครั้งที่ 2 ในฐานะนักแสดงนำ
ในปี 1999 เขาได้รับเสียงตอบรับที่ดีอย่างมาก เมื่อแสดงนำร่วมกับ แบรด พิตต์ ใน Fight Club และต่อมาเขาเริ่มหันมาทำหน้าที่ผู้กำกับ ใน Keeping the Faith (2000) ซึ่งเขาแสดงนำเองด้วย หลังจากนั้น ร่วมแสดงกับดารารุ่นใหญ่อย่าง โรเบิร์ต เดอนีโร และ มาร์ลอน แบรนโด ใน The Score (2001)รวมถึงได้แสดงเรื่อง 25thhour ในปี2002 ในบทเจ้าพ่อค้ายาเสพติด
เอ็ดเวิร์ด แพลนทาเจเน็ท เอิร์ลแห่งวอริคที่ 17

| เอ็ดเวิร์ด แพลนทาเจเน็ท เอิร์ลแห่งวอริคที่ 17 |
| --- | --- |
ตราประจำตระกูลของเอิร์ลแห่งวอริค
เกิด: 25 กุมภาพันธ์ ค.ศ. 1475 วอริค, วอริคเชอร์
อสัญกรรม: 28 พฤศจิกายน ค.ศ. 1499 หอคอยแห่งลอนดอน
บรรดาศักดิ์: ขุนนางอังกฤษ
ขุนนางอังกฤษ - กษัตริย์อังกฤษ - ชาวอังกฤษ
เอ็ดเวิร์ด แพลนทาเจเน็ท เอิร์ลแห่งวอริคที่ 17 (อังกฤษ: Edward Plantagenet, 17th Earl of Warwick) (25 กุมภาพันธ์ ค.ศ. 1475 - 28 พฤศจิกายน ค.ศ. 1499) เอ็ดเวิร์ดเป็นบุตรของจอร์จ แพลนทาเจเน็ท ดยุคแห่งแคลเรนซ์ที่ 1 และอิสซาเบลลา แพลนทาเจเน็ท ดัชเชสแห่งแคลเรนซ์ และเป็นผู้อาจจะมีสิทธิในราชบัลลังก์อังกฤษทั้งในรัชสมัยของสมเด็จพระเจ้าริชาร์ดที่ 3 และ สมเด็จพระเจ้าเฮนรีที่ 7
เอ็ดเวิร์ด เอลริค

| เอ็ดเวิร์ด เอลริค |
| --- | --- |
ตัวละครใน แขนกล คนแปรธาตุ
ปรากฏครั้งแรก: มังงะ แขนกล คนแปรธาตุ เล่ม 1
ให้เสียงโดย: พัก โร-มี
Portrayed by: เรียวซุเกะ ยะมะดะ
ประวัติ
ชื่อเล่น: "นักเล่นแร่แปรธาตุเหล็กไหล"
ญาติ: อัลฟองเซ เอลริค (น้องชาย) ฟาน โฮเอินไฮม์ (พ่อ) วินรี ร็อกเบล (ภรรยา)
เอ็ดเวิร์ด เอลริค (อังกฤษ: Edward Elric) หรือชื่อเล่นคือ เอ็ด เป็นตัวละครจากการ์ตูนเรื่อง แขนกล คนแปรธาตุ โดยฮิโระมุ อะระกะวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอะเมสทริส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา
เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา ทริชา และบิดา โฮเฮ็นไฮม์ ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง  ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ อิซูมิ เคอร์ทิส ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จากคิง แบร็ดลี ผู้บัญชาการสูงสุดกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น
เอ็กไซล์ (เพลง)

Error ซิงเกิลโดยเทย์เลอร์ สวิฟต์ ร่วมร้องบอนอีแวร์
"เอ็กไซล์" (อังกฤษ: Exile) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร่วมกับวงดนตรีอเมริกัน บอนอีแวร์ เป็นเพลงลำดับที่ 4 ในสตูดิโออัลบั้มชุดที่ 8 ของสวิฟต์ชื่อ โฟล์กลอร์ (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "เอ็กไซล์" ประพันธ์โดยสวิฟต์, โจ อัลวิน (ภายใต้นามแฝงวิลเลียม บาวเวอรี) และจัสติน เวอร์นอน ผลิตโดยแอรอน เดสเนอร์ และอัลวิน รีพับลิกเรเคิดส์ส่ง "เอ็กไซล์" ไปยังสถานีวิทยุออลเทอร์เนทิฟของสหรัฐฯ เมื่อวันที่ 3 สิงหาคม ค.ศ. 2020
เพลงบรรยายเรื่องราวในจินตนาการของคู่รักที่ห่างเหินกัน โดยมีบทสนทนาที่ไม่ได้พูด "เอ็กไซล์" เป็นแนวเพลงมินิมอล บัลลาดอินดีโฟล์ก มีองค์ประกอบกอสเปล ออร์เคสตรา และแชมเบอร์ป็อป ผสมผสานเสียงร้องที่ไพเราะของสวิฟต์ และเสียงบาริโทนที่ลุ่มลึกของเวอร์นอนเข้าด้วยกัน เป็นเพลงคู่ที่ขับร้องด้วยอารมณ์เศร้า โดยมีการเล่นเปียโนที่พลิ้วไหว เครื่องสายที่หมุนวน และเสียงประสานที่พุ่งทะยาน เมื่อเปิดตัว "เอ็กไซล์" ได้รับเสียงวิพากษ์วิจารณ์อย่างกว้างขวาง โดยเน้นไปที่การเข้ากันของเสียงร้องของทั้งคู่ เนื้อเพลงที่เจ็บปวด เครื่องดนตรีที่เข้มข้น และบรรยากาศที่เยือกเย็น นักวิจารณ์เพลงเลือกให้เป็นเพลงที่โดดเด่นในอัลบั้มโฟล์กลอร์ และยกให้เป็นหนึ่งในผลงานการทำงานร่วมกันที่ดีที่สุดของสวิฟต์ เมื่อเปรียบเทียบกับซิงเกิล "เซฟแอนด์ซาวด์" ของปี ค.ศ. 2012 สื่อพิมพ์หลายฉบับระบุว่า "เอ็กไซล์" เป็นหนึ่งในเพลงที่ดีที่สุดของปี ค.ศ. 2020
ในด้านเชิงพาณิชย์ "เอ็กไซล์" มีตำแหน่งชาร์ตสูงสุดในหลายประเทศ เปิดตัวที่อันดับหกในบิลบอร์ดฮอต 100 ทำให้เป็นเพลงฮิตติดท็อป 10 อันดับที่ 28 ของสวิฟต์ และเปิดตัวใน 10 อันดับแรกที่สิบแปดในสหรัฐอเมริกา ที่อื่น ๆ ติดอยู่ในห้าอันดับแรกในออสเตรเลีย ไอร์แลนด์ และนิวซีแลนด์ สิบอันดับแรกในแคนาดา มาเลเซีย สิงคโปร์ และสหราชอาณาจักร 20 อันดับแรกในเอสโตเนีย อิสราเอล และสกอตแลนด์; และ 40 อันดับแรกในเบลเยียม โปรตุเกส และสวีเดน เพลงนี้ยังกลายเป็นเพลงที่มีชาร์ตสูงสุดของบอนอีแวร์ และเป็นเพลงที่ติดสิบอันดับเพลงแรกในชาร์ตทุกประเทศอีกด้วย "เอ็กไซล์" ได้รับการเสนอชื่อเข้าชิงรางวัลขับร้องเพลงป็อปคู่/กลุ่มยอดเยี่ยมในงานประกาศผลรางวัลแกรมมีประจำปี ครั้งที่ 63
รางวัล

| รางวัล | ปี | สาขา | ผล | อ้างอิง |
| --- | --- | --- | --- | --- |
| รางวัลเอเอ็มเอฟที | 2020 | การแสดงเพลงโฟล์กยอดเยี่ยม | ชนะ |  |
| รางวัลแกรมมี | 2021 | ขับร้องเพลงป็อปคู่/กลุ่มยอดเยี่ยม | เสนอชื่อเข้าชิง |  |
| รางวัลกัฟฟา | 2021 | เพลงสากลแห่งปี |  |  |
| รางวัลบีเอ็มไอลอนดอน | 2022 | เพลงการแสดงที่ดีที่สุดแห่งปี | ชนะ |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | 2× Platinum | 160,000‡ |
| Denmark (IFPI Danmark) | Gold | 45,000‡ |
| Norway (IFPI Norway) | Gold | 30,000‡ |
| United Kingdom (BPI) | Gold | 400,000‡ |
| United States (RIAA) | Platinum | 1,000,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหรัฐ | 3 สิงหาคม ค.ศ. 2020 | วิทยุทริเบิลเอ | รีพับลิก |  |
เอ็กโซดัส: ก็อดส์ แอนด์ คิงส์

| เอ็กโซดัส: ก็อดส์ แอนด์ คิงส์ |
| --- | --- |
ใบปิดภาพยนตร์
กำกับ: ริดลีย์ สก็อตต์
เขียนบท:   อดัม คูเปอร์  บิล คอลเลจ  เจฟฟรีย์ เคน  สตีเฟน เซลเลียน 
อำนวยการสร้าง:   ปีเตอร์ เชอร์นิน  ริดลีย์ สก็อตต์  เจนโน ท็อปปิง  ไมเคิล เชเฟอร์  มาร์ก ฮัฟแฟม 
นักแสดงนำ:   คริสเตียน เบล  โจเอล เอ็ดเกอร์ตัน  อารอน พอล  ซิกัวร์นีย์ วีเวอร์  เบน คิงสลีย์ 
กำกับภาพ: ดาเรียส โวลสกี
ตัดต่อ: บิลลี ริช
ดนตรีประกอบ: อัลเบร์โต อีเกลเซียส
บริษัทผู้สร้าง:   Chernin Entertainment  Scott Free Productions  Babieka  Volcano Films  TSG Entertainment  
ผู้จัดจำหน่าย: 20th Century Fox
วันฉาย: 4 ธันวาคม 2014 (ไทย) 12 ธันวาคม 2014 (สหรัฐอเมริกา)
ความยาว: 150 นาที
ประเทศ:   สหรัฐอเมริกา  สหราชอาณาจักร  สเปน 
ภาษา: อังกฤษ
ทุนสร้าง: 140 ล้านดอลลาร์สหรัฐ
ทำเงิน: 268.2 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
เอ็กโซดัส: ก็อดส์ แอนด์ คิงส์ (อังกฤษ: Exodus: Gods and Kings) เป็นภาพยนตร์อิงพระคัมภีร์ไบเบิล กำกับโดยริดลีย์ สก็อตต์ นำแสดงโดยคริสเตียน เบล, โจเอล เอ็ดเกอร์ตัน, ซิกัวร์นีย์ วีเวอร์และเบน คิงสลีย์ ออกฉายในปี ค.ศ. 2014
เรื่องย่อ

เอ็กโซดัส: ก็อดส์ แอนด์ คิงส์ เป็นเรื่องราวอิงจากหนังสืออพยพ (Book of Exodus) ที่ว่าด้วยโมเสส (คริสเตียน เบล) ผู้นำพาชาวฮีบรูหลบหนีออกจากอาณาจักรอียิปต์ ภายใต้การปกครองของฟาโรห์แรเมซีสที่ 2 (โจเอล เอ็ดเกอร์ตัน)
นักแสดง

คริสเตียน เบล รับบท โมเสส
โจเอล เอ็ดเกอร์ตัน รับบท ฟาโรห์แรเมซีสที่ 2
อารอน พอล รับบท โยชูวา
ซิกัวร์นีย์ วีเวอร์ รับบท ราชินีทูยา พระราชมารดาของฟาโรห์แรเมซีสที่ 2
เบน คิงสลีย์ รับบท นัน บิดาของโยชูวา
จอห์น เทอร์เทอร์โร รับบท ฟาโรห์เซติที่ 1 พระราชบิดาของฟาโรห์แรเมซีสที่ 2
การผลิต

ในเดือนมิถุนายน 2012 ริดลีย์ สก็อตต์ได้ประกาศว่าเขากำลังดัดแปลงเนื้อหาในหนังสืออพยพเพื่อสร้างเป็นภาพยนตร์ โดยใช้ชื่อว่า Moses  ต่อมาในเดือนสิงหาคม 2013  คริสเตียน เบลและโจเอล เอ็ดเกอร์ตันได้ยืนยันที่จะแสดงภาพยนตร์เรื่องนี้ การถ่ายทำเริ่มในเดือนตุลาคมที่อัลเมริอา และฉากทะเลแดงถ่ายทำที่ชายหาดในฟวยร์เตเบนตูรา ต่อมาวันที่ 27 มีนาคม 2014 มีการเปลี่ยนชื่อภาพยนตร์เป็น Exodus: Gods and Kings
แหล่งข้อมูลอื่น

เว็บไซต์ทางการ
เอ็กโซดัส: ก็อดส์ แอนด์ คิงส์ ที่อินเทอร์เน็ตมูวีเดตาเบส
เอ็กโซดัส: ก็อดส์ แอนด์ คิงส์ ที่สยามโซน
กองถ่ายภาพยนตร์ที่เมืองเปชีนา แคว้นอันดาลูซิอา ประเทศสเปน
เอ็ด ชีแรน

| เอ็ด เชอร์​รัน |
| --- | --- |
เอ็ด ชีแรน ในปี 2018
ข้อมูลพื้นฐาน
ชื่อเกิด: เอ็ดเวิร์ด คริสโตเฟอร์ ชีแรน
เกิด:  (1991-02-17) 17 กุมภาพันธ์ ค.ศ. 1991 (33 ปี) แฮลิแฟกซ์ เวสต์ยอร์กเชอร์ ประเทศอังกฤษ
ที่เกิด: แฟรมลิงแฮม ซัฟฟอล์ก ประเทศอังกฤษ
แนวเพลง: ป็อป อะคูสติก โฟล์ก
อาชีพ: นักร้อง นักแต่งเพลง นักแสดง
เครื่องดนตรี:  ร้องนำ  กีตาร์ 
ช่วงปี: 2004–ปัจจุบัน
ค่ายเพลง: อะไซลัม แอตแลนติก อิเล็กตรา

เว็บไซต์: edsheeran.com
เอ็ดเวิร์ด คริสโตเฟอร์ "เอ็ด" ชีแรน (อังกฤษ: Edward Christopher "Ed" Sheeran) เกิดเมื่อวันที่ 17 กุมภาพันธ์ ค.ศ. 1991 เป็นนักร้อง นักแต่งเพลง และนักแสดงชาวอังกฤษ เขาเกิดในแฮลิแฟกซ์ เวสต์ยอร์กเชอร์ และเติบโตในแฟรมลิงแฮม ซัฟฟอล์ก เขาเข้าเรียนสถาบันดนตรีร่วมสมัย ในกิลฟอร์ด เซอร์รีย์ ในระดับปริญญาตรีตั้งแต่อายุ 18 ปีในฤดูใบไม้ร่วงปี ค.ศ. 2009 ในต้นปี ค.ศ. 2011 ชีแรนออกอีพีชุด นัมเบอร์ไฟฟ์คอลลาบอเรชันส์โปรเจกต์ โดยไม่มีสังกัด และกลายเป็นที่สนใจของเอลตัน จอห์น และเจมี ฟ็อกซ์ หลังจากเซ็นสัญญากับค่ายอะไซลัมเรเคิดส์ อัลบั้มแรกของเขา + (อ่านว่า "พลัส") ออกจำหน่ายในเดือนกันยายน ค.ศ. 2011 และได้รับการรับรองระดับแพลตินัม 6 ครั้งในสหราชอาณาจักร อัลบั้มมีซิงเกิล "ดิเอทีม" ทำให้เขาได้รับรางวัลไอวอร์โนเวลโลอะวอร์ด สาขาเพลงยอดเยี่ยมด้านดนตรีและเนื้อเพลง ในปี ค.ศ. 2012 ชีแรนได้รับรางวัลบริตอะวอดส์ สาขาศิลปินเดี่ยวชายชาวบริติชยอดเยี่ยม และศิลปินแจ้งเกิดชาวบริติช
ชีแรนเริ่มมีชื่อเสียงในต่างประเทศในปี ค.ศ. 2012 ในสหรัฐอเมริกา เขาเป็นนักร้องรับเชิญในอัลบั้ม เรด สตูดิโออัลบั้มที่สี่ของเทย์เลอร์ สวิฟต์ เพลง "เอเวอรีทิงแฮสเชนด์" ได้เข้าชิงรางวัลแกรมมี ค.ศ. 2013 สาขาเพลงแห่งปี ซึ่งเขาเล่นเพลงนี้ร่วมกับเอลตัน จอห์น ปี ค.ศ. 2013 เขาใช้เวลาส่วนใหญ่ร่วมทัวร์คอนเสิร์ต เดอะเรดทัวร์ กับสวิฟต์ในอเมริกาเหนือ ในปลายปี ค.ศ. 2013 เขาแสดงดนตรีในการแสดงที่ขายบัตรหมดถึง 3 การแสดงที่แมดิสันสแควร์การ์เดน ในนิวยอร์ก
สตูดิโออัลบั้มที่สอง x (อ่านว่า "มัลติพลาย") ออกจำหน่ายวันที่ 23 มิถุนายน ค.ศ. 2014 อัลบั้มขึ้นอันดับหนึ่งในสหราชอาณาจักรและสหรัฐอเมริกา ในปี ค.ศ. 2015 อัลบั้ม x ได้รับรางวัลบริตอะวอร์ดสาขาอัลบั้มแห่งปี และเขาได้รับรางวัลไอวอร์โนเวลโลอะวอร์ดสาขานักแต่งเพลงแห่งปี ซิงเกิลจากอัลบั้ม x "ทิงกิงเอาต์ลาวด์" ทำให้เขาได้รับรางวัลแกรมมีในงานประจำปี ค.ศ. 2016 สาขาเพลงแห่งปี และสาขาแสดงเดี่ยวชายยอดเยี่ยม ในทัวร์คอนเสิร์ตรอบโลกของเขา ชีแรนเล่นคอนเสิร์ตที่ขายบัตรหมดถึง 3 คอนเสิร์ตที่สนามกีฬาเวมบลีย์ กรุงลอนดอน ในเดือนกรกฎาคม ค.ศ. 2015 เป็นการแสดงที่ใหญ่ที่สุดจนถึงปัจจุบัน
ในเดือนมีนาคม ค.ศ. 2017 ชีแรนออกสตูดิโออัลบั้มที่สาม ÷ (อ่านว่า "ดิไวด์")  มีซิงเกิลนำอย่าง "เชปออฟยู" และ "แคสเซิลออนเดอะฮิลล์" ที่ขึ้นสู่อันดับที่ 1 และอันดับที่ 6 ของบิลบอร์ดฮอต 100 ตามลำดับ ต่อมาในวันที่ 23 พฤษภาคม ค.ศ. 2019 ชีแรนประกาศว่าสตูดิโออัลบั้มที่สี่ นัมเบอร์ 6 คอลลาบอเรชันส์โพรเจกต์ จะออกจำหน่ายในวันที่ 12 กรกฎาคม ปีเดียวกัน โดยมีซิงเกิลนำคือ "ไอดอนต์แคร์" (ร่วมกับ จัสติน บีเบอร์) และ "ครอสมี" (ร่วมกับ แชนซ์เดอะแรปเปอร์และพีแอนด์บีร็อก)
ในเดือนมิถุนายน ค.ศ. 2021 ชีแรนเผยแพร่ซิงเกิล "แบดแฮบิตส์" ที่ขึ้นถึงอันดับที่ 1 ของชาร์ตซิงเกิลแห่งสหราชอาณาจักร และอันดับที่ 2 ของชาร์ตบิลบอร์ดฮอต 100 ซิงเกิลนี้เป็นซิงเกิลนำของสตูดิโออัลบั้มที่ห้า = (อ่านว่า "อีควอลส์") ซึ่งออกจำหน่ายในเดือนตุลาคม ค.ศ. 2021 ต่อมาในปี ค.ศ. 2023 ชีแรนออกสตูดิโออัลบั้มที่หก − (อ่านว่า "ซับแทรกต์") ในวันที่ 5 พฤษภาคม และสตูดิโออัลบั้มที่เจ็ด ออทัมน์แวริเอชันส์ ในวันที่ 29 กันยายน